OBRAZLOŽITVENI MEMORANDUM

V skladu s členom 57(3) finančne uredbe za ERS se ta predlog nanaša na:

znesek drugega obroka prispevka za leto 2012 („n+1“ v smislu stalnih postopkov, določenih v navedenem členu).

V skladu s členom 57(7) finančne uredbe ERS sta natančno določena znesek, ki ga upravlja Komisija, in znesek, ki ga upravlja EIB.

V skladu s členom 145 finančne uredbe za ERS je EIB Komisiji sporočila posodobljene ocene obveznosti in plačil za instrumente, ki jih upravlja.

V skladu s členom 57(3) finančne uredbe za ERS mora Svet o tem predlogu odločiti najpozneje v 21 koledarskih dneh po predstavitvi predloga s strani Komisije, države članice pa morajo drugi obrok prispevka plačati najpozneje v 21 koledarskih dneh po datumu, ko so bile uradno obveščene o odločitvi Sveta.

Člen 58(2) finančne uredbe za ERS določa, da se pri pozivih za prispevke najprej porabijo zneski, določeni v prejšnjih ERS, in sicer eden za drugim. Pri pozivih za prispevke v okviru tega predloga gre zato za zneske iz 10. ERS za Komisijo in iz 9. ERS za EIB.

Opozoriti je treba, da člen 60(1) finančne uredbe za ERS določa, da mora država članica, ki ni pravočasno plačala obroka prispevka, plačati obresti za neplačani znesek; način plačila obresti ureja isti člen.

2012/0188 (NLE)

Predlog

SKLEP SVETA

o finančnih prispevkih držav članic za financiranje Evropskega razvojnega sklada v letu 2012 (drugi obrok za leto 2012)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti v okviru finančnega protokola Sporazuma o partnerstvu med afriškimi, karibskimi in pacifiškimi državami ter Evropsko skupnostjo in njenimi državami članicami, ki je bil podpisan v Cotonouju (Benin) 23. junija 2000, in o dodelitvi finančne pomoči za čezmorske države in ozemlja, za katere se uporablja četrti del Pogodbe ES[1], ter zlasti člena 10(1) navedenega sporazuma,

ob upoštevanju notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti na podlagi večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči za čezmorske države in ozemlja, za katere se uporablja Četrti del Pogodbe ES[2], ter zlasti člena 7 navedenega sporazuma,

ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS)[3], in zlasti člena 57(3) finančne uredbe,

ob upoštevanju naslednjega:

(1)(1) V skladu s postopkom iz členov 57 do 61 finančne uredbe za 10. ERS bi morala Komisija do 15. junija predstaviti predlog, v katerem določi (a) znesek drugega obroka prispevka za leto 2012 in (b) spremenjeni letni znesek prispevka za leto n + 1 v skladu z dejanskimi potrebami, če v skladu s členom 7(3) Notranjega sporazuma letni znesek odstopa od dejanskih potreb.

(2)(2) Svet je 18. novembra 2011 na podlagi predloga Komisije sprejel sklep, da se delež Komisije določi na 3 600 000 000 EUR, delež EIB pa na 280 000 000 EUR letnega zneska prispevkov držav članic v ERS za leto 2012.

(3)(3) Če predvideni prispevki odstopajo od dejanskih potreb ERS, bi morala Komisija Svetu v skladu s členom 7(3) Notranjega sporazuma za 10. ERS podati predlog za spremembo višine prispevkov v okviru že določene zgornje meje. Zaradi nižjih plačil v letu 2011, kot so bila predvidena, in dejstva, da so bila iz leta 2010 prenesena znatna neporabljena denarna sredstva, Komisija ocenjuje, da je znižanje njene zahteve na 2 600 milijonov EUR upravičeno. Zato bi bilo treba popravljeni znesek prispevkov držav članic v ERS za leto 2012, namenjen Komisiji, določiti na 2 600 000 000 EUR.

(4)(4) V skladu s prvim odstavkom člena 145 finančne uredbe za 10. ERS je Evropska investicijska banka (v nadaljnjem besedilu: EIB) Komisiji sporočila posodobljene ocene obveznosti in plačil za instrumente, ki jih upravlja.

(5)(5) Člen 58(2) finančne uredbe za 10. Evropski razvojni sklad (v nadaljnjem besedilu: ERS) določa, da se pri pozivih za prispevke najprej porabijo zneski, predvideni v prejšnjih ERS. Na podlagi člena 58(2) finančne uredbe za 10. ERS bi bilo zato treba zahtevati tudi sredstva iz 9. ERS –

SPREJEL NASLEDNJI SKLEP:

Člen 1

Letni znesek prispevkov držav članic v ERS za leto 2012 se določi na 2 880 000 000 EUR (2 600 000 000 za Komisijo in 280 000 000 EUR za EIB).

Člen 2

Posamezni prispevki v ERS, ki jih države članice plačajo Komisiji in EIB v okviru drugega obroka za leto 2012, so prikazani v razpredelnici v Prilogi.

Člen 3

Ta sklep se uporablja od datuma sprejetja.

Člen 4

Ta sklep je naslovljen na države članice.

V Bruslju,

Za Svet

Predsednik

PRILOGA

Drugi obrok prispevkov v ERS za leto 2012 (v EUR)

[1] UL L 317, 15.12.2000, str. 355.

[2] UL L 247, 9.9.2006, str. 32.

[3] UL L 78, 19.3.2008, str. 1.